open-index/open-wikipedia-markdown huggingface dataset:
எம். பி. பரமேஸ்

**எம். பி. பரமேஷ்** ஈழத்து மெல்லிசை மன்னன் என்று கௌரவப் பட்டம் பெற்ற மெல்லிசைப் பாடகர். பரமேஷ் கோணேஷ் இசைத் தென்றல் மெல்லிசைக் குழுவின் பிரதான வாத்தியக் கலைஞர், பாடகர், பாடல் ஆசிரியர், இயக்குநர். இசைக் கழகத்தை (1966 - 1977) இயக்கிய முன்னோடி. திருகோணமலையைச் சேர்ந்தவர். 1984 இல் இருந்து செருமனியில் வாழ்ந்து வருகிறார்.

## குடும்பப் பின்னணி
இவரின் தந்தையார் வித்தியாதிகாரி மா. பீதாம்பரம் பாலபோதினி என்னும் அரிவரிப்புத்தகத்தில் படித்த *அந்த மரம் ஆலமரம் அழகான நல்ல மரம்* என்ற பாடலை எழுதி பிள்ளைப்பாட்டுக் கவிஞர் என்ற கௌரவ விருதை இந்தியக் கலைஞர்கள் மத்தியில் பெற்றுக் கொண்ட ஒரு பிள்ளைப் பாட்டுக் கவிஞர். இலங்கை ஒலிபரப்புக் கூட்டுத்தாபனத்தில் சைவநற்சிந்தனை என்ற நிகழ்ச்சிக்கு சொற்பொழிவாற்றியவர். இவரின் தாயார் ஹார்மோனியத்தில் ஈடுபாடு கொண்டவர். இவரின் மனைவி சங்கீதபூஷணம் மாலினி பரமேஸ். மகள் பிரபாலினி. இவரது சகோதரர் மெல்லிசைப்பாடகர் எம். பி. கோணேஸ்.

## கலையுலகில்
இவர் பாடசாலைக்குச் செல்லும் காலத்தில் *ஒளிமயமான எதிர்காலம்* என்னும் டி. எம். செளந்தரராஜனின் பாடலைப் பாடி இசைத் துறைக்குள் நுழைந்தவர். 1968 இல் தானே இயற்றிப் பாடிய 'உனக்குத் தெரியுமா நான் உன்னை நினைப்பது' என்று ஆரம்பமாகும் பாடலினால் ஈழத்து மெல்லிசை உலகில் மிகவும் அறியப்பட்டவர். செருமானியாவில் தனது இசைப்பயணத்தின் இரண்டாவது சகாப்தத்தை உருவாக்கி, மனைவி மாலினியுடனும், மகள் பிரபாலினியுடனும் சேர்ந்து ஐரோப்பியாவின் பலநாடுகளில் இசைநிகழ்ச்சிகளை நடத்தியவர். 1995இல் மனைவியுடனும் மகளுடனும் சேர்ந்து இசையமைத்த *சங்கீதசாம்ராஜ்ஜியம்* என்னும் இசைப்பேழையை வெளியிட்டு ஐரோப்பிய வாழ் தமிழ் மக்கள் மத்தியில் அளப்பரிய புகழைப் பெற்றவர்.

## பட்டங்கள்
* **ஈழத்து மெல்லிசை மன்னர்கள்** 1972 இல் தினகரன் விழாவை முன்னிட்டு யாழ் வீரசிங்கம் மண்டபத்தில் நடைபெற்ற பரமேஷ் கோணேஷ் இசைத் தென்றல் நிகழ்ச்சியில் ஈழத்தின் நாடகத் தந்தை கலையரசு சொர்ணலிங்கம் அவர்களால் பரமேஷ், கோணேஷ், மகேஷ் ஆகிய மூவருக்கும் ஈழத்து மெல்லிசை மன்னர்கள் என்ற பட்டம் வழங்கிக் கௌரவிக்கப்பட்டது.
* **இயல் இசைக் கலைஞர்கள்** 1972 இல் *யாழ்பாடி யாழ்ப்பாணம் பெயர் கொண்டது* என யாழ்ப்பாணப் புகழ் கொண்ட பாடலை எழுதி இசையமைத்து பாடியதற்காக பண்டிதமணி சி. கணபதிப்பிள்ளை அவர்களால் பரமேஷ், கோணேஷ் இருவருக்கும் இயல் இசைக் கலைஞர்கள் என்று பட்டம் வழங்கிக் கௌரவிக்கப்பட்டது. இது ஈழத்து மெல்லிசைக்குக் கிடைத்த உன்னதமான கெளரவமாக மதிக்கப்படுகின்றது.

## வெளியிணைப்புகள்
*ஈழத்து மெல்லிசை முன்னோடிகள் பரமேஸ்-கோணேஸ், அன்புமணி
*ஈழத்து மெல்லிசை வரலாற்றில் பரமேஷ் கோணேஷ் செய்த சாதனைகள், தினகரன் வாரமஞ்சரி, ஏப்ரல் 11, 2010

பகுப்பு:ஈழத்து மெல்லிசைப் பாடகர்கள்
பகுப்பு:ஈழத்துக் கலைஞர்கள்
பகுப்பு:ஈழத்து திரைப்படப் பாடகர்கள்
பகுப்பு:செருமானியத் தமிழர்
சி. எல். ஆனந்தன்

**சி. எல். ஆனந்தன்** (*C. L. Anandan*; 15 சூன் 1933 – 25 மார்ச்சு 1989) தமிழ்த் திரைப்பட நடிகர். இவர் 1960 ஆம் ஆண்டில் விஜயபுரி வீரன் படத்தில் கதாநாயகனாக அறிமுகம் ஆனார். சண்டைக் காட்சிகளில் இவர் சிறந்து விளங்கினார்.

## நடிப்புத் துறையில்
1960ல் சிட்டாடல் பிலிம்சின் விஜயபுரி வீரன் படத்தில் ஜோசப் தளியத் இயக்கத்தில் ஆனந்தன் கதாநாயகனாக அறிமுகம் ஆனார். ஹேமலதா இப்படத்தில் கதாநாயகியாக நடித்தார். குதிரைச் சவாரி, கத்திச் சண்டைகளில் இவர் நடித்தார். இப்படம் நூறு நாட்களுக்கு மேல் ஓடியது. காட்டு மல்லிகை என்ற படத்தில் புலியுடன் சண்டை போடும் காட்சியில் அவரே நடித்தார். 1962 ஆம் ஆண்டில் வீரத்திருமகன் படத்தில் குமாரி சச்சுவுடன் இணைந்து நடித்தார்.

கொங்கு நாட்டு தங்கம், யானை வளர்த்த வானம்பாடி மகன், நீயா நானா, நானும் மனிதன் தான், காட்டு மல்லிகை, அடுத்த வாரிசு, அந்த ஒரு நிமிடம், செந்தூரப் பூவே ஆகியவை ஆனந்தனின் குறிப்பிடத்தக்க படங்கள்.

பிற்காலத்தில், எம். ஜி. ஆருடன் இணைந்து தனிப்பிறவி, நீரும் நெருப்பும் ஆகிய படங்களில் நடித்தார். அதன் பின்னர் ஆனந்தனின் பட வாய்ப்புகள் குறைந்தன.

## தயாரிப்பாளராக
நண்பர்களுடன் சேர்ந்து ஆனந்தன் மூவிஸ் என்ற பெயரில் பட நிறுவனம் ஒன்றைத் தொடங்கி நானும் மனிதன் தான் என்ற படத்தை தயாரித்தார். இந்தப் படம் பெரு வெற்றி பெறவில்லை.

## மறைவு
ஆனந்தன் 1989 மார்ச் 25 இல் மஞ்சள் காமாலை நோயினால் பாதிக்கப்பட்டு தனது 56வது அகவையில் காலமானார். ஆனந்தனின் மனைவி பெயர் லட்சுமி அம்மாள். 3 மகன்கள். 4 மகள்கள். பிற்காலத்தில் நடன நடிகையாக விளங்கிய டிஸ்கோ சாந்தி அவரது மகள்களில் ஒருவர். இன்னொரு மகள் லலிதா குமாரி பிரகாஷ் ராஜை திருமணம் செய்தார். லலிதாகுமாரியும் மகன் ஜெய்ராமும் திரைப்படங்களில் நடித்தனர்

## நடித்த திரைப்படங்கள்
*விஜயபுரி வீரன்
*வீரத்திருமகன்
*கொங்கு நாட்டு தங்கம்
*யானை வளர்த்த வானம்பாடி மகன்
*காட்டு மைனா
*காட்டு மல்லிகை
*தனிப் பிறவி
*நீரும் நெருப்பும்
*நீயா நானா
*நானும் மனிதன் தான்

## மேற்கோள்கள்

பகுப்பு:1933 பிறப்புகள்
பகுப்பு:1989 இறப்புகள்
பகுப்பு:தமிழ்த் திரைப்பட நடிகர்கள்
பகுப்பு:மலையாளத் திரைப்பட நடிகர்கள்
ஏமி வைன்ஹவுஸ்

**ஏமி ஜேட் வைன்ஹவுஸ்** (*Amy Jade Winehouse*, செப்டம்பர் 14, 1983 - சூலை 23, 2011) ஐக்கிய இராச்சியத்தை சேர்ந்த ஆங்கில பாடகரும் பாடலாசிரியரும் ஆவார்.  2003ல் வெளிவந்த இவரின்  ஃபிராங் என்ற இசைத்தட்டு ஐக்கிய இராச்சியத்தில் பெரும் வெற்றி பெற்றது. இது மெர்க்குரி பரிசுக்கு பரிந்துரைக்கப்பட்டது. 2006ல் வெளி வந்த *பேக் டு பிளாக்* என்ற இசைத்தட்டு 6 கிராமி விருதுகளுக்கு பரிந்துரைக்கப்பட்டு 5 விருதுகளை பெற்றது. இவரே 5 கிராமிய விருதுகளை வென்ற முதல் பிரித்தானியர் ஆவார். சிறந்த பிரித்தானிய பெண் கலைஞருக்கு வழங்கப்படும் ***பிரிட்*** விருதை 2007ல் பெற்றார்.

பிரித்தானியாவில் இசைத்துறை புத்துயிர் பெற இவரின் இசை வெற்றி காரணமாகவிருந்தது. இவரின் தனிப்பட்ட பாணி காரணமாக அலங்கார வடிவமைப்பாளர்கள் பலரின் ஆதரவை பெற்றிருந்தார். இவர் போதை மருந்துகளும் மதுவும் அதிகளவில் பயன்படுத்தி அதனால் பல சிக்கல்களை சந்தித்தார். இவர் தன் பெயர் கெடும் விதமாக நடக்கும் நடத்தையினால் 2007 முதல் இறக்கும் வரை சிறு பக்க செய்தி இதழ்கள் பெரும்பாலும் இவரைப்பற்றி செய்தி வெளியிட்டன. இவரும் இவரின் முன்னாள் கணவருமான பிளேக் ஃபில்டரும் பல சட்ட சிக்கல்களை சந்தித்தனர். இதன் காரணமாக அவரின் முன்னாள் கணவர் சிறை தண்டனை அனுபவித்தார். 2008ல் இவர் பல உடல் நலக்கேடுகளால் பாதிக்கப்பட்டார். இதனால் இவரின் உடல்நலமும் தொழில் வாழ்க்கையும் பாதிக்கப்படும் சூழல் உருவாகியது.

இவர் தன் 27ம் வயதில் 23 சூலை, 2011 அன்று தனது லண்டன் இல்லத்தில் மரணமடைந்தார்.  காவல் துறை இவரின் இறப்புக்கான காரணம் இன்னும் தெரியவில்லை என கூறியுள்ளது".

## மேற்கோள்கள்

பகுப்பு:கிராமி விருது வென்றவர்கள்
பகுப்பு:1983 பிறப்புகள்
பகுப்பு:ஆங்கிலேயப் பாடகர்கள்
பகுப்பு:2011 இறப்புகள்
ஷாஜி என். கருண்

**ஷாஜி நீலகண்டன் கருண்** (*Shaji Neelakantan Karun*, 1 சனவரி 1952 – 28 ஏப்ரல் 2025) தேசியத் திரைப்பட விருது பெற்ற மலையாள இயக்குநரும், ஒளிப்பதிவாளரும் ஆவார்.

## வாழ்க்கை
1952 சனவரி முதலாம் தேதி என். கருணாகரனுக்கும் சந்திரமதிக்கும் மகனாக கேரளத்தில் கொல்லம் நகரில் பிறந்தார். திருவனந்தபுரத்தில் வளர்ந்தார். 1971ல் பூனா திரைக்கல்லூரியில் சேர்ந்தார். ஒளிப்பதிவில் 1975ல் தங்கப்பதக்கம் பெற்று பட்டம்பெற்றார். அனசூயா வாரியர் இவரின் மகள்.மகன் அனில் 1976ல் கேரள திரைப்படக் கழகத்தின் அதிகாரியாக பணியேற்றார்.
 
ஜி.அரவிந்தனின் நண்பரான ஷாஜி அரவிந்தனின் படங்களுக்கு ஒளிப்பதிவு செய்ய ஆரம்பித்தார். 1977ல் வெளிவந்த தம்பு முதல் படம். அவர் இயக்கிய முதல் படம் பிறவி குறும்படங்களையும் ஆவணப்படங்களையும் இயக்கியிருக்கிறார். திருவனந்தப்புரம் திரைவிழாவின் தலைவராகவும் கேரள அரசு திரை கழகத்தின் தலைவராகவும் பணியாற்றினார்
 
## விருதுகள்
*பத்மஸ்ரீ (2011)
*Ordre des Arts et des Lettres (1999)

;ஒளிப்பதிவு
*ஈஸ்ட்மென் கொடாக் விருது, ஹவாய் திரைவிழா  (1989)
*தேசிய விருது , தம்பு (1977
*கேரள அரசு விருது காஞ்சனசீதா  (1979) ) எஸ்தப்பான் [1981 ] ஒந்நுமுதல் பூஜ்யம் வரை [1986]

;இயக்கம்
*கான் திரைப்பட விழா விருது ஸ்வம்  1994 
*கான் விழா விருது பிறவி 1989
*லண்டன் திரை விழா விருது பிறவி
*லொகோர்னோ விழா விருது பிறவி 1989
*கான விழா விருது வனப்பிரஸ்தம் 1999

 
;தேசிய திரைப்பட விருது

*2010  குட்டிசிராங்க்  
*2000  வனபிரஸ்தம்
*1997  Sham's Vision (English)
*1995  ஸ்வம் (ஜூரி விருது)  
*1989  பிறவி 
* 1979 தம்பு ஒளிப்பதிவுக்காக
 
## குறும்படங்கள்
*Wild Life of Kerala (1979)
*Kerala Carnival (1980)
*கண்ணிகள் (1986)
*Sham's Vision (1996)
*பாவம் (1998)
* ஜி அரவிந்தன் (2000)
* Big Man & Small World (2002)
*ஏ.கே.ஜி (2007)
 
## மேற்கோள்கள்

*Festival de Cannes: Swaham", festival-cannes.com

பகுப்பு:இந்தியத் திரைப்பட இயக்குநர்கள்
பகுப்பு:1952 பிறப்புகள்
பகுப்பு:2025 இறப்புகள்
பகுப்பு:செவாலியே விருது பெற்றவர்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:பத்மசிறீ விருது பெற்ற கலைத் துறையினர்
பழந்தமிழராட்சி (நூல்)

**பழந்தமிழராட்சி** என்பது 1952 இல் தேவநேயப்பாவாணரால் எழுதப்பட்ட 170 பக்கங்கள் கொண்ட ஒரு நூலாகும். இந்நூலில் பழந்தமிழகத்தில் தமிழ் மன்னர் ஆட்சியின் போது நிகழ்ந்தவற்றை, இலக்கிய நூல்களின் துணைக்கொண்டு பாவாணர் எடுத்தியம்புகின்றார். இந்நூலில், அரசியலுறுப்புகள், ஆள்நிலப் பிரிவுகள், அரசர் பாகுபாடு	,	அரசன் தகுதிகள்,	அரசுச் சின்னங்கள்,	அரசியல் வினைஞர்	,	அதிகாரிகளின் அமர்த்தம்,	படையும் பாதுகாப்பும்,	ஆட்சிமுறை,	பொருளாதாரம்,	அளவைகள்,	பண்டமாற்றுங் காசும்	,	மறமும் போரும்,	அறமுங் கொடையும்,	குற்றமுந் தண்டனையும்	,	உழவுங் கைத்தொழிலும்	,	வணிகமும் போக்குவரத்தும்,	கலையுங் கல்வியும்,	சமயமும் கொள்கையும்,	திருப்பணிகள்,	அரசர் விழாக்கள், சில அரசியற் கருத்துகள்,	நம்பற்கரிய செய்திகள்	,	அன்றாட நிகழ்ச்சி,	இல்லற வாழ்க்கை	,	அரசர் முடிவு	ஆகிய தலைப்புக்களின் கீழ் அக்காலத்தில் நிலவி வந்த ஆட்சி பற்றி விளக்கப்படுகின்றது. மேலும், பின்னிணைப்பாக மக்கள் நிலைமை,	மொழி நிலைமை	,	சீமையரசாட்சி வகைகள்,	வேத்தியல் எழுத்தும் நூல்களும் ஆகியனவும் கூறப்படுகின்றன.

## அரசர் பாகுபாடு
அரசர் குறுநிலமாளும் சிற்றரசர், பெருநிலமாளும் தலைமையரசர், பலநிலமாளும் பேரரசர் என மூன்று வகைப்படுவர். சிற்றரசர் மன்னர் என்றும், தலைமையரசர் வேந்தன் அல்லது கோ எனவும் அழைக்கப்படுவர் என்றும் இந்நூலில் கூறப்படுகிறது. அதாவது மன்னன் எனும் பதவியிலும் கோ எனும் பதவி பெரியது எனும் செய்தியைத் தருகிறார்.

## அரசுச் சின்னங்கள்
பாவாணர் அரசுச் சின்னங்களாக குலம், பெயர், முடி, கோல், மாலை, கட்டில், குடை, கொடி, முத்திரை. முரசு, கடிமரம், குதிரை, யானை, தேர், மனை என்பனவற்றைக் கூறுகின்றார். இருபத்தொரு அரசுச் சின்னங்கள் சூடாமனி நிகண்டில் கூறப்பட்டுள்ள போதிலும் அவற்றுள் பல "மங்கலப் பொருள்களும் அரணும் உவமையுமாதலின்" அவற்றைப் பற்றிக் கூறவில்லை என்றும் சொல்கிறார்.

## படையும் பாதுகாப்பும்
இப்பகுதி பாதுகாப்புக்காக சூழ்ந்திருந்த மதில், வழங்கிய பொறிகள் என்பன பற்றி கூறுகின்றன. மதுரை மதிலரண் பல்வேறு பொறிகளைக் கொண்டிருந்ததென்று கூறுவனவற்றையெல்லாம் கூறுகின்றார். எடுத்துக்காட்டாக ஒன்றிரண்டைக் கூறுவதற்கு,
 காய்பொன்னுலை - உருகக் காய்ச்சியெறியும் எஃகு உலை
 கல்லுமிழ் கவண்-கல்லையெறியும் இருப்புக் கவண் (இடங்கணி).  என்பவற்றினைக் கூறலாம். இப்படி முப்பத்தைந்து பொறிகளைக் கூறுகிறார்.

## அளவைகள்
எண்ணல் அளவை, எடுத்தல் அளவை, முகத்தல் அளவை, நீட்டல் அளவை, கால அளவை என்பன பற்றிக் கூறுகின்றார்.
நிலவரி விதிக்கும் பொருட்டு சோழவள நாடு முழுவது முதலாம் இராச இராசன் காலத்தில் ஒருமுறையும், முதல் மற்றும் மூன்றாம் குலோத்துங்கன் காலங்களிலும் அளக்கப்பட்டது எனக் கூறும் செய்தி நீட்டல் அளவையில் கூறப்படுகின்றது.

பகுப்பு:அரசறிவியல் தமிழ் நூல்கள்
பகுப்பு:தேவநேயப் பாவாணர்
பகுப்பு:இந்தியத் தமிழ் நூல்கள்
பகுப்பு:1952 தமிழ் நூல்கள்
ஆர்ஜினினோ சக்சினிக் அமிலம்

**ஆர்ஜினினோ சக்சினிக் அமிலம்** (Argininosuccinic acid) என்னும் வேதிச் சேர்மம் ஒரு அடிப்படையான அமினோ அமிலமாகும். சில உயிரணுக்கள் சிட்ருலின் மற்றும் அஸ்பார்டிக் அமிலத்திலிருந்து ஆர்ஜினினோ சக்சினிக் அமிலத்தைத் தயாரித்து யூரியா சுழற்சியில் ஆர்ஜினினின் முன்பொருளாக உபயோகப்படுத்துகின்றன. இவ்வினையில், ஆர்ஜினினோ சக்சினேட் தொகுப்பி நொதி வினையூக்கியாக உள்ளது. ஆர்ஜினினோ சக்சினிக் அமிலம் யூரியா சுழற்சியில்  ஃபியூமரேட்டிற்கு முன்பொருளாக உள்ளது. இவ்வினையை, ஆர்ஜினினோ சக்சினேட் சிதைப்பி நொதி  வினைவேக மாற்றம் செய்கிறது.

## மேற்கோள்கள்

பகுப்பு:அமினோ அமிலங்கள்
பகுப்பு:குவானிடின்கள்
ஆக்சலோ அசெட்டிக் அமிலம்

**ஆக்சலோ அசெட்டிக் அமிலம்** (Oxaloacetic acid) என்னும் வேதிச் சேர்மத்தின் வாய்பாடு: C4H4O5 (அ) HOOC-(C=O)-(CH2)-COOH. இதற்கு பல பெயர்கள் உள்ளது: ஆக்சலோ அசெட்டிக் அமிலம், ஆக்சலா அசெட்டிக் அமிலம், ஆக்சோசக்சினிக் அமிலம் மற்றும் ஆக்சோ பியூட்டேன்டையோயிக் அமிலம். இதன் நேர்மின்னி (புரோட்டான்) நீக்கப்பட்ட வழிப்பொருள் ஆக்சலோ அசெடேட் எதிரயனியாகும்: C4H2O52&minus; (அ) [(C=O)2(CH2)(C=O)]2&minus;. இப்பெயர் இரு இணைதிற [-O(C=O)2(CH2)(C=O)O-] செயல் தொகுதியைக் கொண்டுள்ள இதன் மணமியங்களுக்கும் உபயோகப்படுத்தப்படுகின்றது. ஆக்சலோ அசெட்டிக் அமிலம், ஒரு நேர்மின்னியை இழப்பது அமிலத்தின் இணை காரமான எதிரயனியை (ஹைடிரசன்ஆக்சலோ அசெடேட்) கொடுக்கிறது: H(C=O)2(CH2)(C=O)&minus;.

## மேற்கோள்கள்

பகுப்பு:உயிர்வேதியியல்
பகுப்பு:டைகார்பாக்சிலிக் அமிலங்கள்
பகுப்பு:ஆல்பா-கீட்டோ அமிலங்கள்
கல்லீரல்நோய் மூளைக்கோளாறு

**கல்லீரல்நோய் மூளைக்கோளாறு ** (Hepatic encephalopathy) அல்லது **ஈரல்சிரையமைப்பு மூளைக்கோளாறு** (portosystemic encephalopathy) என்பது கல்லீரல் செயலிழப்பால் மனக்குழப்பம்,  சுய உணர்வுநிலை தடுமாற்றம் ,ஆழ்துயில் என்பன தோன்றுவதைக் குறிக்கிறது. இதன் முற்றிய நிலைகளில் *ஈரல் ஆழ்துயில்* அல்லது *கோமா எப்பாடிகம்* என அழைக்கப்படுகின்றது.  இறுதியில் மரணமும் நேரிடலாம். 

கல்லீரலினால் வழமையாக நீக்கப்படும் நச்சுப்பொருட்கள் அதன் செயலிழப்பால் குருதியோட்டத்தில் அதிகரிப்பதனால் இந்த நிலைமை ஏற்படுகிறது.  கல்லீரலின் செயல்பாட்டுக் குறைவும் இந்நிலைக்கான மாற்றுக் காரணங்கள் இல்லாத நிலையும் கொண்டு இந்த நோய் அறுதியிடப்படுகிறது.  குருதிச் சோதனைகளில் அம்மோனியா கூடுதளளவில் காணப்படுவதும் அறுதியிடலுக்குத் துணை புரிகிறது.  கூடவே நிகழும் ஏதேனும் நோய்த்தொற்று அல்லது மலச்சிக்கல் மூலம் இந்தத் தாக்குதல்கள் தூண்டப்படுகின்றன.  

இந்த நோய் நிலைமை சிகிட்சை மூலம் மீளக்கூடியது. குடலில் நச்சுப்பொருட்கள் உற்பத்தியாகாது தடுப்பதன் மூலம் சிகிட்சை அளிக்கப்படுகிறது. பொதுவாக லாக்டோலோசு என்ற மலமிளக்கிகளைக் கொண்டோ அல்லது  உள்வாங்காத நுண்ணுயிர் எதிர்ப்பிகள் கொண்டோ இவ்வாறு தடுக்கப்படுகிறது. இதைத் தவிர, அடிப்படையான காரணங்களுக்கு கொடுக்கப்படும் மருத்துவமும்  நோய் அறிகுறிகளைக் குறைக்க உதவும்.   கடிய கல்லீரல் செயலிழப்பு போன்ற சில நேரங்களில் கல்லீரல் நோய் மூளைக்கோளாறு தோன்றுதல்  மாற்றுக் கல்லீரல் சிகிட்சைக்கான தேவையை அறிவிப்பதாக அமையும்.

## மேற்கோள்கள்

பகுப்பு:நரம்பியல் நோய்கள்
பகுப்பு:சமிபாட்டுத் தொகுதி நோய்கள்
ஆக்சலோசக்சினிக் அமிலம்

**ஆக்சலோசக்சினிக் அமிலம்** (Oxalosuccinic acid)  சிட்ரிக் அமில சுழற்சியில் உருவாகும் ஒரு விளை பொருளாகும். ஐசோசிட்ரேட் ஹைட்ரசன் நீக்கி நொதி வினையூக்கியாகச் செயல்பட்டு ஐசோசிட்ரிக் அமிலம்  இரண்டு ஹைட்ரசன் மூலக்கூறுகள் நீக்கப்பட்டு உயிர்வளியேற்றமடைவதால் உருவாவதே ஆக்சலோசக்சினிக் அமிலமாகும். இவ்விதம் நீக்கப்பட்ட இரண்டு ஹைட்ரசன் மூலக்கூறுகளும் NAD+- க்கு மாற்றப்பட்டு குறைக்கப்பட்ட NADH உருவாகிறது. ஆக்சலோசக்சினிக் அமிலத்தின் உப்புகளும், மணமியங்களும் "ஆக்சலோசக்சினேட்டுகள்" என்றழைக்கப்படுகின்றன.

## மேற்கோள்கள்

பகுப்பு:உயிர்வேதியியல்
பகுப்பு:ஆல்பா-கீட்டோ அமிலங்கள்
மதுசாரா கொழுப்புநிறை கல்லீரல் நோய்

**மதுசாரா கொழுப்புமிகு ஈரல் நோய்** (அல்லது) **மதுவால் அல்லாத கொழுப்புநிறை கல்லீரல் நோய் ** (Non-alcoholic fatty liver disease, **NAFLD**) என்பது கல்லீரலில் கூடுதலான குடிப்பதனால் அல்லாது கலங்களில் கொழுப்பு சேகரிக்கப்பட்டு (கொழுப்புச் சேதம்)  கொழுப்பான கல்லீரலுக்கு காரணமான ஓர் நோயாகும்.  இந்த நோய் இன்சுலின் எதிர்ப்பு மற்றும் வளர்சிதை மாற்ற நோய்க்குறியுடன் தொடர்புள்ளது; பிற இன்சுலின் எதிர்ப்பு நோய்களுக்கு (எ.கா. இரண்டாம் வகை நீரிழிவு நோய்)கொடுக்கப்படும்  சிகிட்சைமுறைகளான  எடைகுறைப்பு, மெட்ஃபார்மின் மற்றும்  தியாசோலிடிநேடியோன்கள் இதனையும் குணப்படுத்தும். இதன் முற்றிய வடிவமான *மதுவால் அல்லாத கொழுப்பு ஈரலழற்சி* (**NASH**) கல்லீரல் இழைநார் வளர்ச்சிக்கான முதன்மைக் காரணமாகக் கருதப்படுகிறது.

## மேற்கோள்கள்

## வெளியிணைப்புகள்
* Medscape article on NASH.
* MEDICINENET article on Steatosis.
* NIH  page on Nonalcoholic Steatohepatitis
* British Medical Journal article on the diagnosis and initial management of non-alcoholic fatty liver disease

பகுப்பு:சமிபாட்டுத் தொகுதி நோய்கள்
லிஸ்சி சாமுவெல்

**லிஸ்சி சாமுவெல்** (*Lissy Samuel*, பிறப்பு: திசம்பர் 11 1967), முன்னாள்  இந்தியா  பெண்கள் தேசிய அணியின்  அங்கத்தினர்.  இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் மூன்று  ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1998 ல்,  ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1967 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டுப் பெண் துடுப்பாட்ட வீராங்கனைகள்
பகுப்பு:சென்னை துடுப்பாட்டக்காரர்கள்
ரேஸ்மா காந்தி

**ரேஸ்மா காந்தி** (*Reshma Gandhi*, பிறப்பு: திசம்பர் 16 1974), முன்னாள்  இந்தியா  பெண்கள் தேசிய அணியின்  அங்கத்தினர்.  இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் இரண்டு  ஒருநாள் பன்னாட்டுத் துடுப்பாட்டப் போட்டிகளில் 21 கலந்து கொண்டுள்ளார். 1999 ல்,  ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1974 பிறப்புகள்
பகுப்பு:வாழும் மக்கள்
ராஜேஸ்வரி கோயல்

**ராஜேஸ்வரி கோயல்** (*Rajeshwari Goyal*, பிறப்பு: திசம்பர் 15 1981),   இந்தியா  பெண்கள் தேசிய அணியின்  அங்கத்தினர்.  இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் ஐந்து  ஒருநாள் பன்னாட்டுத் துடுப்பாட்டப் போட்டிகளி லும்,   12  இருபது20  துடுப்பாட்டப்  போட்டிகளிலும்  கலந்து கொண்டுள்ளார். 2006/07 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1981 பிறப்புகள்
பகுப்பு:வாழும் மக்கள்
திருஸ் காமினி

thumb|திருஸ் காமினி
**திருஸ் காமினி** (*Thirush Kamini*, பிறப்பு: சூன் 30 1990),   இந்தியா  பெண்கள் தேசிய அணியின்  அங்கத்தினர்.  இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் 21  ஒருநாள் பன்னாட்டுத் துடுப்பாட்டப் போட்டிகளி லும்,  ஒரு இருபது20  துடுப்பாட்டப்  போட்டியிலும்  கலந்து கொண்டுள்ளார். 2006 - 2010 ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1990 பிறப்புகள்
பகுப்பு:வாழும் மக்கள்
பகுப்பு:தமிழக விளையாட்டு வீரர்கள்
பகுப்பு:தமிழ்நாட்டுப் பெண் துடுப்பாட்ட வீராங்கனைகள்
பூனம் ரவுட்

**பூனம் ரவுட்** (*Poonam Raut*, பிறப்பு: அக்டோபர் 14 1989),   இந்தியா  பெண்கள் தேசிய அணியின்  அங்கத்தினர்.  இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் நான்கு  ஒருநாள் பன்னாட்டுத் துடுப்பாட்டப்  போட்டிகளி லும்,    நான்கு இருபது20  துடுப்பாட்டப்  போட்டிகளிலும்  கலந்து கொண்டுள்ளார். 2008/09-2011 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1989 பிறப்புகள்
பகுப்பு:வாழும் மக்கள்
பீஸ் சர்கார்

**பீஸ் சர்கார்** (*Beas Sarkar*, பிறப்பு: திசம்பர் 23 1979), முன்னாள் இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஒருநாள் பன்னாட்டுத் துடுப்பாட்டப் போட்டியில் கலந்து கொண்டுள்ளார். 2003ல், ஒருநாள் பன்னாட்டுத் துடுப்பாட்டப் போட்டியில் பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1979 பிறப்புகள்
பகுப்பு:வாழும் மக்கள்
தும்கூர்

**தும்கூர்**(கன்னடம்: ತುಮಕೂರು, தமிழ்: தும்பை ஊர் ஆங்கிலம்: *Tumakuru* ), என்பது ஒரு நகராகும். தும்கூர் இந்தியாவில் உள்ள கர்நாடகம் மாநிலம் தும்கூர் மாவட்டத்தில் உள்ள ஒரு நகராட்சியாகும். தேசிய நெடுஞ்சாலை 206 தும்கூரை ஹோனாவாருடன் இணைக்கிறது. மேலும் தேசிய நெடுஞ்சாலை 4 தும்கூர் வழியாக செல்கிறது. கன்னட மொழியில் தும்கூர் என்பது தமிழில் தும்பை ஊர் என அறியப்படுகின்றது. அதாவது இருமொழியிலும் தும்பைப் பூக்கள் நிறைந்த ஊர் என்ற பொருளைத் தருகின்றது.

## மேற்கோள்கள்


## வெளியிணைப்புகள்

*Tumkur City 

பகுப்பு:கருநாடக மாநிலத்திலுள்ள ஊர்களும் நகரங்களும்
ரீட்டா பட்டேல்

**ரீட்டா பட்டேல்** (*Rita Patel*),   இந்தியா  பெண்கள் தேசிய அணியின்  அங்கத்தினர்.  இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் ஒரு  ஒருநாள் பன்னாட்டுத் துடுப்பாட்டப் போட்டியில் கலந்து கொண்டுள்ளார். 1984/85  பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டியில்  பங்குகொண்டார்.

## மேற்கோள்கள்

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:வாழும் மக்கள்
தெய்வத்திருமகள் (2011 திரைப்படம்)

***தெய்வத்திருமகள்*** (*Deiva Thirumagal*) என்பது 2011ஆம் ஆண்டு வெளிவந்த தமிழ்த் திரைப்படம் ஆகும். இதை இயக்குநர் விஜயால் எழுதி இயக்க, எம். சிந்தாமணி மற்றும் ரோனி ஸ்க்ரூவாலா ஆகியோரால் தயாரிக்கப்பட்டது. இப்படத்தில் விக்ரம் மனவளர்ச்சி குன்றியவராக நடித்துள்ளார். மேலும் இப்படத்தில் அனுஷ்கா, அமலா பால், நாசர் ஆகியோர் முதன்மையான வேடங்களில் நடித்துள்ளனர்.

2001-ஆம் ஆண்டு வெளியான அமெரிக்கத் திரைப்படமான 'ஐ யம் சாம்'-இன் தழுவல் (களவாடல்) என்று விமர்சிக்கப்பட்ட இத்திரைப்படம், 2011 சூலை 15 அன்று வெளியானது; பின்னர் ஜப்பானில் 'Kamisama ga Kureta Musume' என்ற பெயரில் வெளியிடப்பட்டது.

## திரைக்கதை
மனவளர்ச்சி குன்றிய விக்ரமின் மனைவி குழந்தை பிறப்பிற்குப் பின் இறந்து போக, குழந்தையை விக்ரமே வளர்க்கிறார். இதனை அறிந்த அவரது மனைவியின் குடும்பத்தார் அவரிடமிருந்து குழந்தையைப் பிரிக்கின்றனர். பின்னர், நீதிமன்றம் மூலம் வாதாடி விக்ரம் குழந்தையைப் பெற்றாரா இல்லையா என்பதைச் சொல்வதன் மூலம் படம் முடிகிறது. இடையே அனுஷ்கா அவரின் தந்தை ஒய். ஜி. மகேந்திரனுடனான சிக்கல்களும் காட்டப்பட்டுள்ளன.

## குழு
*கிருஷ்ணாவாக விக்ரம்
*வழக்குரைஞர் அனுராதா ரகுநாதனாக அனுஷ்கா
*விக்ரம் மனைவியின் தங்கை சுவேதா சற்குணமாக அமலா பால்
*விக்ரமின் குழந்தை நிலாவாக சாரா
*வழக்குரைஞர் பாஷ்யமாக நாசர்
*வினோத்தாக சந்தானம்
*மூர்த்தியாக எம். எஸ். பாஸ்கர்
*ராஜேந்திரனாக சச்சின் கெதேகார்
*ரகுநாதனாக ஒய். ஜி. மகேந்திரன்

## திரையரங்கில்
சென்னையில் முதல் மூன்று நாளில் இத்திரைப்படம் அரங்கம் நிரம்பிய காட்சிகளுடன்  80 லட்சம் வசூலித்தது. முதல் வார இறுதியில் 90% அரங்கு நிறைந்த காட்சிகளுடன் 2.53 கோடி ரூபாய்கள் வசூலித்தது. ஆறு வார இறுதியில் 85% அரங்கு நிறைந்த காட்சிகளுடன் 7.01 கோடி ரூபாய்கள் வசூலித்திருந்தது.

## விருதுகள்
* சிறந்த திரைப்படத்துக்கான தமிழக அரசின் திரைப்பட விருது (இரண்டாம் பரிசு)

## மேற்கோள்கள்

பகுப்பு:2011 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விக்ரம் நடித்துள்ள திரைப்படங்கள்
பகுப்பு:சந்தானம் நடித்த திரைப்படங்கள்
பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
பகுப்பு:அமலா பால் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
தெய்வத் திருமகள்

**தெய்வத் திருமகள்** என்ற பெயரில் தமிழில் இரண்டு திரைப்படங்கள் வெவ்வேறு காலகட்டங்களில் வெளிவந்துள்ளன. அவை இங்கு பட்டியலிடப்பட்டுள்ளன.

*தெய்வத் திருமகள் &ndash; 1964இல் வெளிவந்த திரைப்படம்
*தெய்வத்திருமகள் &ndash; 2011இல் வெளிவந்த திரைப்படம்
சீமா புஜாரி

**சீமா புஜாரி** (*Seema Pujare*, பிறப்பு: செப்டம்பர் 8 1976), முன்னாள்  இந்தியா  பெண்கள் தேசிய அணியின்  அங்கத்தினர்.  இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் எட்டு  ஒருநாள் பன்னாட்டுத் துடுப்பாட்டப் போட்டிகளிலும்,    ஒரு இருபது20  துடுப்பாட்டப்  போட்டியிலும்  கலந்து கொண்டுள்ளார். 2008-2008/09 பருவ ஆண்டுகளில்,  ஒருநாள் பன்னாட்டுத் துடுப்பாட்டப்  போட்டிகளிலும்  பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1976 பிறப்புகள்
பகுப்பு:வாழும் மக்கள்
குஹார் சுல்தானா

**குஹார் சுல்தானா** (*Gouher Sultana*, பிறப்பு: மார்ச்சு 31 1988) , இந்தியா  பெண்கள் தேசிய அணியின்  அங்கத்தினர்.  இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் 32  ஒருநாள் பன்னாட்டுத் துடுப்பாட்டப் போட்டிகளிலும்,   19 இருபது20  துடுப்பாட்டப்  போட்டியிலும் / போட்டிகளிலும் 2008 - 2011 ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1988 பிறப்புகள்
பகுப்பு:வாழும் மக்கள்
சக்சினிக் அமிலம்

**சக்சினிக் அமிலம்** (Succinic acid) (அ) பியூட்டேன்டையோயிக் அமிலம் ஒரு டைகார்பாக்சிலிக் அமிலமாகும். சக்சினிக் அமிலத்தின் கார்பாக்சிலேட் எதிரயனி **சக்சினேட்** என்றும் இதன் மணமியங்கள் **ஆல்கைல் சக்சினேட்டுகள்** என்றும் அழைக்கப்படுகின்றன. அறை வெப்பநிலையில், சுத்தமான சக்சினிக் அமிலம் திண்மமாக இருக்கும். இது நிறமில்லாத, மணமில்லாத படிகங்களை உருவாக்கும் தன்மை கொண்டது. சக்சினேட்டுகள் சிட்ரிக் அமில சுழற்சியில் ஒரு முக்கியப் பங்கு வகிக்கின்றன. இதன் உருகுநிலை: 185 °செ. கொதிநிலை: 235 °செ. இது இரு நேர்மின்னியைக் கொண்ட அமிலமாகும்.

## மேற்கோள்கள்

பகுப்பு:உயிர்வேதியியல்
பகுப்பு:டைகார்பாக்சிலிக் அமிலங்கள்
பகுப்பு:சக்சினேட்டுகள்
ஸ்நேஹல் பிரதான்

** ஸ்நேஹல் பிரதான்** (*Snehal Pradhan*, பிறப்பு: மார்ச்சு 18 1986), முன்னாள்  இந்தியா  பெண்கள் தேசிய அணியின்  அங்கத்தினர்.  இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் ஆறு  ஒருநாள் பன்னாட்டுத் துடுப்பாட்டப்  போட்டிகளில்    நான்கு இருபது20  துடுப்பாட்டப்  போட்டிகளிலும்  கலந்து கொண்டுள்ளார். 2008-2011 ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
## மேற்கோள்கள்

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1986 பிறப்புகள்
பகுப்பு:வாழும் மக்கள்
பகுப்பு:மகாராட்டிர விளையாட்டு வீரர்கள்
வர்சா ரபீல்

**வர்சா ரபீல்** (*Varsha Raffel*, பிறப்பு: மார்ச்சு 20 1975), முன்னாள்  இந்தியா  பெண்கள் தேசிய அணியின்  அங்கத்தினர்.  இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் ஒன்பது  ஒருநாள் பன்னாட்டுத் துடுப்பாட்டப்  போட்டிகளிலும்,   நான்கு இருபது20  துடுப்பாட்டப்  போட்டியிலும் / போட்டிகளிலும்  கலந்து கொண்டுள்ளார். 2004/05-2005/06 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1975 பிறப்புகள்
பகுப்பு:வாழும் மக்கள்
கவிதா ராய்

**கவிதா ராய்** (*Kavita Roy*, பிறப்பு: ஏப்ரல் 10 1980), முன்னாள்  இந்தியப்  பெண்கள் தேசிய அணியின்  அங்கத்தினர்.  இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் ஒரு  ஒருநாள் பன்னாட்டுத் துடுப்பாட்டப் போட்டியில் 2000/01 பருவ ஆண்டில், கலந்து கொண்டுள்ளார். இவர் வலது கை மட்டையாளரும் வலது கை மிதவேகப் பந்து வீச்சாளரும் ஆவார்.

## மேற்கோள்கள்

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1980 பிறப்புகள்
பகுப்பு:வாழும் மக்கள்
பிரியங்கா ராய்

**பிரியங்கா ராய்** (*Priyanka Roy*, பிறப்பு: மார்ச்சு 2 1988), இந்தியா  பெண்கள் தேசிய அணியின்  அங்கத்தினர்.  இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் 27  ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 2008 -2011 ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1988 பிறப்புகள்
பகுப்பு:வாழும் மக்கள்
கல்பன் பரோப்காரி

**கல்பன் பரோப்காரி** (*Kalpan Paropkari*), முன்னாள்  இந்தியா  பெண்கள் தேசிய அணியின்  அங்கத்தினர்.  இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் மூன்று  ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1977/78 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:வாழும் மக்கள்
இயந்திரங்களின் வகைப்படுத்தல்

இயந்திரவியலில் **இயந்திரங்களின் வகைப்படுத்தல்** என்பது இயந்திரங்களைப் பல்வேறு அடிப்படையின் வகைகளாகப் பிரிப்பதைக் குறிக்கும். இயந்திரங்களை இரண்டு முக்கிய வகைகளாகப் பிரிப்பர்.

## வகைகள்
:1. மரபு சார்ந்தது. (conventional)
:2. மரபு சாராதது. (non-conventional)

### மரபு சார்ந்த வகைகள்
:1. திரும்பு மைய இயந்திரங்கள் (turning center)
:2. எந்திர மைய இயந்திரங்கள் (machining center)
:3. அலைவு மைய இயந்திரங்கள் (reciprocating center)
:4. இணைவு மைய இயந்திரங்கள் (combination center)

#### திரும்பு மைய இயந்திரங்கள்
::1.1. கடைசல் எந்திரம் (lathe)
::1.2. உருளைசாணை எந்திரம் (cylindrical grinder)

#### எந்திர மைய இயந்திரங்கள்
::2.1. துருவல் எந்திரம் (milling)
::2.2. பரப்புச்சாணை எந்திரம் (surface grinding)
::2.3. துளையிடு எந்திரம் (drilling)
::2.4. அகழ் எந்திரம் துளை விரிவாக்கும் எந்திரம்(boring machine)

#### அலைவு மைய இயந்திரங்கள்
::3.1.இழைப்புளி எந்திரம் (planer)
::3.2.சிற்றிழைப்பு எந்திரம் (shaper)
::3.3.காடியிடு எந்திரம் (slotter)

### மரபு சாரா வகைகள்
:1.சீரொளி இயந்திரங்கள் (LASER machining, cutting, welding etc)
:2.நீர் தாரை இயந்திரங்கள் (water jet machining & cutting)
:3.கேளாஒலி இயந்திரங்கள் ((ultrasonic machining and welding))
:4.சிராய்ப்பு தாரை இயந்திரங்கள் (abrasive jet machining & cutting)
:5.மின்மவில் இயந்திரங்கள் (plasma arc cutting & machining)
:6.மின்கசிவு இயந்திரங்கள் (electrical discharge machining, wire cutting & welding)
:7.மின் வேதி இயந்திரங்கள் (electro-chemical machining & grinding)
:8.வேதி எந்திரம் (chemical machining)
:9.கரி வில் இயந்திரங்கள் (carbon arc machining, cutting and welding)
மற்றும் பல.

பகுப்பு:இயந்திரங்கள்
மஞ்சு நத்கொட

**மஞ்சு நத்கொட** (*Manju Nadgoda*, பிறப்பு: சூலை 11 1976), முன்னாள் இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஒருநாள் பன்னாட்டுத் துடுப்பாட்டப் போட்டியில் கலந்து கொண்டுள்ளார். 1984 ல், ஒருநாள் பன்னாட்டுத் துடுப்பாட்டப் போட்டியில் பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1976 பிறப்புகள்
பகுப்பு:வாழும் மக்கள்
பகுப்பு:பெளகாவி மாவட்ட மக்கள்
மரீன் லெ பென்

**மரீன் லெ பென்** (*Marine Le Pen*, பி. ஆகஸ்ட் 5, 1968) ஒரு பிரெஞ்சு அரசியல்வாதி. தொழில்முறையில் ஒரு வழக்குரைஞரான இவர் பிரான்சின் வலதுசாரிக் கட்சியான தேசிய முன்னணியின் (Front National) தலைவியாக உள்ளார். இவருக்கு முன் இவரின் தந்தை ழான்-மரீ லே பென் அக்கட்சியின் தலைவராக இருந்தார்.

## வெளி இணைப்புகள்

* ஐரோப்பிய நாடாளுமன்ற வலைத்தளத்தில் மரீன் லெ பென் பக்கம் - 

பகுப்பு:பிரெஞ்சு அரசியல்வாதிகள்
பகுப்பு:1968 பிறப்புகள்
பகுப்பு:வாழும் மக்கள்
மமதா கனோஜியா

**மமதா கனோஜியா** (*Mamata Kanojia*, பிறப்பு: சனவரி 30 1984), இந்தியா  பெண்கள் தேசிய அணியின்  அங்கத்தினர்.  இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் ஐந்து  ஒருநாள் பன்னாட்டுத் துடுப்பாட்டப் போட்டிகளிலும்,   16 இருபது20  துடுப்பாட்டப்  போட்டிகளிலும்  கலந்து கொண்டுள்ளார். 2002/03-2003/04 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1984 பிறப்புகள்
பகுப்பு:வாழும் மக்கள்
அனாகா தேஷ்பாண்டே

**அனாகா தேஷ்பாண்டே** (*Anagha Deshpande*, பிறப்பு: நவம்பர் 19 1985), இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 12  ஒருநாள் பன்னாட்டுத் துடுப்பாட்டப் போட்டிகளிலும் ஏழு இருபது20 துடுப்பாட்டப் போட்டிகளிலும் கலந்து கொண்டுள்ளார். 2008 -2010 ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.

## மேற்கோள்கள்

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1985 பிறப்புகள்
பகுப்பு:வாழும் மக்கள்
அன்பு பொன்னோவியம்

**அன்பு பொன்னோவியம்** ஒரு ஆதி திராவிட சிந்தனையாளர் மற்றும் வரலாற்றாசிரியர். அயோத்திதாச பண்டிதரின் நூல்களை கண்டுபிடித்து மீண்டும் வெளியிட்டவர்.

## வாழ்க்கைக் குறிப்பு
மலேசியாவில் உள்ள பினாங்கு நகரில் அன்பு பொன்னோவியம் 1923 ஆண்டு பிறந்தார். பெற்றோர் அன்பு பெருமாள் பிள்ளை, கங்கையம்மாள். பாட்டனாரோடு 1933ல் இந்தியா வந்த பொன்னோவியம் திண்டிவனத்திற்கு அருகே வாழ்ந்தார். பிறகு சென்னைக்கு வந்தவர் எழும்பூரில் உள்ள ஓவியப் பள்ளியில் சேர்ந்து பட்டம் பெற்றார். பழங்குடி மக்களின் நலனில் ஆர்வம் கொண்ட பொன்னோவியம் பழங்குடி மக்களில் தலைவர்களைப் பற்றிய கட்டுரைகளைத் தொடர்ந்து எழுதினார். இந்தியத் தொல்பொருள் ஆராய்ச்சித் துறையில் சேர்ந்த பொன்னோவியம், 1951 ஆம் ஆண்டில் அருங்காட்சியகத்தின் பொறுப்பலுவலராக ஆனார். 1983-ல் அரசுப் பணியிலிருந்து ஓய்வு பெற்றார். பௌத்தத்தில் ஈடுபாடுள்ள இவர், அயோத்திதாசர் முன்வைத்த தமிழ் பௌத்தத்தை முன்வைப்பதற்காக வாழ்நாள் முழுக்க உழைத்தார். ஆதி திராவிட சிந்தனைகளை வளர்க்கவும் முன்னோடியான ஆதி திராவிட சிந்தனையாளர்களை மீட்கவும் பாடுபட்டார். இவர் 2002 ஆம் ஆண்டில் மரணமடைந்தார்.

## நூல்கள்
*அயோத்திதாசர் சிந்தனைகள்
*உணவில் ஒளிந்திருக்கும் சாதி
*மக்களுக்கு உழைத்த பெருமக்கள்

பகுப்பு:தமிழக எழுத்தாளர்கள்
பகுப்பு:1923 பிறப்புகள்
பகுப்பு:2002 இறப்புகள்
பகுப்பு:பினாங்கு மக்கள்
பகுப்பு:தலித் சிந்தனையாளர்கள்
ராஜ் கௌதமன்

**சூசைராஜ் புஷ்பராஜ்** எனும் இயற்பெயர் கொண்ட **ராஜ்** **கௌதமன்** (*Raj Gowthaman*) (14 பெப்ரவரி 1950 – 13 நவம்பர் 2024) தமிழ் பண்பாட்டு ஆய்வாளர், தலித் சிந்தனையாளர், பேராசிரியர் ஆவார். பழந்தமிழ் பண்பாட்டு வரலாறு சார்ந்து முன்னோடியான ஆய்வுகளைச் செய்தவர். 

## வாழ்க்கைச் சுருக்கம்
ராஜ் கெளதமன் இன்றைய விருதுநகர் மாவட்டம் திருவில்லிபுத்தூரை அடுத்த வ. புதுப்பட்டி எனும் சிற்றூரில் 14 பெப்ரவரி (அ) 25 ஆகத்து 1950 அன்று பிறந்தார். இவரது இயர்பெயர்  *புஷ்பராஜ்*. இதைப் பின்னாளில் *எஸ். கௌதமன்* என்று மாற்றிக்கொண்டார். விருதுநகரில் தொடக்கக் கல்வி பயின்ற புஷ்பராஜின் வகுப்புத் தோழராக மாற்கு ஸ்டீபன் இருந்தார் (பின்னாளில் இவர் ஒரு கத்தோலிக்கக் குருவாகவும் சமூகச் செயல்பாட்டாளராகவும் உருவெடுத்தார்).   

மதுரையில் உயர்நிலைப் பள்ளிப் படிப்பினை முடித்த புஷ்பராஜ், பாளையங்கோட்டை தூய சவேரியார் கல்லூரியில் விலங்கியலில் இளநிலை, தமிழிலக்கியத்தில் முதுகலை, சிதம்பரம் அண்ணாமலை பல்கலைக்கழகத்தில் சமூகவியலில் முதுகலைப் பட்டங்கள் பெற்றார். அ. மாதவையா பற்றிய ஆய்வை சென்னைப் பல்கலைக்கழகத்தில் மேற்கொண்டு முனைவர் பட்டம் பெற்றார்.  பாண்டிச்சேரி - அரச பட்ட மேற்படிப்பு உயர்கல்வி நிறுவனத்தில் தமிழ் ஆராய்ச்சித் துறையில் பேராசிரியராகவும், 2000ம் ஆண்டு தொடக்கம் 2011ம் ஆண்டுவரை துறைத்தலைவராகவும் பணியாற்றி ஓய்வுபெற்றவர். 

இவருடைய *தலித் பார்வையில் தமிழ்ப் பண்பாடு* எனும் நூல் சங்க இலக்கியம் பற்றிய சிறந்ததொரு ஆய்வு நூலாகும். 1990களில் தலித் அரசியல் எழுச்சி பெற்றபோது தமிழ்ச் சமூகத்தில் பல மாற்றங்கள் நிகழ்ந்தன. இச்சூழலில் ராஜ் கௌதமனின் இந்நூல் 1994இல் வெளிவந்தது சிறப்புக்குரிய ஒன்றாகும்.

## பங்களிப்பு
தமிழ் பண்பாட்டை அடித்தள மக்களின் கோணத்தில் மார்க்சிய ஆய்வுமுறைப்படி ஆராய்ந்தவர் ராஜ் கௌதமன். தலித் சிந்தனைகளை தொகுப்பதிலும் அவற்றின் மீதான வரலாற்றுபூர்வ விமர்சனத்தை கட்டமைப்பதிலும் பெரும்பங்காற்றியிருக்கிறார்.  

## நூல்கள்

## குடும்பம்
இவரது இணையர் க. பரிமளம்  பாண்டிச்சேரி - அரச பட்ட மேற்படிப்பு உயர்கல்வி நிறுவனத்தில் பேராசிரியராக பணியாற்றுகிறார். *இந்துப் பெண் - பெண்ணியப் பார்வை* (2008),  *[[தி. ஜானகிராமன்]] நாவல்களில் பாலியல்* (2011), ஆகிய இரு நூல்களையும் இயற்றியுள்ளார். இவர்களின் மகள் நிவேதா, இங்கிலாந்து தலைநகர் இலண்டனில் மருத்துவராகப் பணியாற்றிவருகிறார்.

## மேற்கோள்கள்

## வெளி இணைப்புகள்

* ராஜ்கௌதமன் - படைப்பாளர், கல்வியலாளர், ஆய்வாளர்

*சிலுவைராஜ் சரித்திரம் – ராஜ் கௌதமன் - கருந்தேள் ராஜேஷ்
*ராஜ்கௌதமனின் இரு நூல்கள்
*ராஜ் கெளதமன்: தமிழ் தலித் எழுத்துலகின் திசைகாட்டி
*ராஜ் கௌதமன்: நவீனத்துக்குப் புதிய வரையறை | அஞ்சலி 
*ராஜ் கெளதமன்: தமிழியல் ஆய்வில் தனி அடையாளம் - ஞா. குருசாமி - ''இந்து தமிழ் திசை'' 

பகுப்பு:1950 பிறப்புகள்
பகுப்பு:விருதுநகர் மாவட்ட எழுத்தாளர்கள்
பகுப்பு:2024 இறப்புகள்
சுசான் பெனேட்

**சுசான் பெனேட்** (*Susan Benade*, பிறப்பு: பிப்ரவரி 19 1982),  தென்னாப்பிரிக்கா  பெண்கள் தேர்வுத் துடுப்பாட்ட  அணியின் அங்கத்தினர்.  இவர் ஒரு தேர்வுத் துடுப்பாட்டப் போட்டியிலும், 19   ஒருநாள் பன்னாட்டுத் துடுப்பாட்டப்  போட்டிகளிலும் கலந்து கொண்டுள்ளார். 2007ல் தென்னாப்பிரிக்கா  பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும்,   2004/05-2008/09 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி
பகுப்பு:1982 பிறப்புகள்
பகுப்பு:வாழும் மக்கள்
பெவர்லி போத்தா

**பெவர்லி போத்தா** (*Beverly Botha*),  தென்னாப்பிரிக்கா  பெண்கள் தேர்வுத் துடுப்பாட்ட  அணியின் அங்கத்தினர்.  இவர் மூன்று தேர்வுத் துடுப்பாட்டப் போட்டிகளில் கலந்து கொண்டுள்ளார். 1971/72 பருவ ஆண்டுகளில் தென்னாப்பிரிக்கா  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

## மேற்கோள்கள்

பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி
பகுப்பு:வாழும் மக்கள்
கிரி-செல்டா பிரிட்ஸ்

**கிரி செல்டா பிரிட்ஸ்** (*Cri-Zelda Brits*, பிறப்பு: நவம்பர் 20 1983),  தென்னாப்பிரிக்கா  பெண்கள் தேர்வுத் துடுப்பாட்ட  அணியின் அங்கத்தினர்.  இவர் நான்கு தேர்வுத் துடுப்பாட்டப் போட்டிகளிலும், 46  ஒருநாள் பன்னாட்டுத் துடுப்பாட்டப்  போட்டிகளிலும்,  ஆறு இருபது20  துடுப்பாட்டப்  போட்டிகளிலும்  கலந்து கொண்டுள்ளார். 2001/02-2007 பருவ ஆண்டுகளில் தென்னாப்பிரிக்கா  பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும்,   2001/02-2010/11 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி
பகுப்பு:1983 பிறப்புகள்
பகுப்பு:வாழும் மக்கள்
திரிசா செட்டி

**திரிசா செட்டி** (*Trisha Chetty*, பிறப்பு: சூன் 26 1988),  தென்னாப்பிரிக்கா  பெண்கள் தேர்வுத் துடுப்பாட்ட  அணியின் அங்கத்தினர்.  இவர் ஒரு தேர்வுத் துடுப்பாட்டப் போட்டியிலும், 29  ஒருநாள் பன்னாட்டுத் துடுப்பாட்டப்  போட்டிகளிலும்,  17 இருபது20  துடுப்பாட்டப்  போட்டிகளிலும்  கலந்து கொண்டுள்ளார். 2007 ல் தென்னாப்பிரிக்கா  பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும்,   2006/07-2010/11 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி
பகுப்பு:1988 பிறப்புகள்
பகுப்பு:வாழும் மக்கள்
மாற்றுக் கல்லீரல் பொருத்துதல்

**மாற்றுக் கல்லீரல் பொருத்துதல் ** (Liver transplantation அல்லது hepatic transplantation) என்பது நோயுற்ற கல்லீரல் ஒன்றை  மரபணு பகிராத அதே இனத்தைச் சேர்ந்த கொடையாளியின் ஆரோக்கியமான கல்லீரல் ஒன்றினால்   மாற்றிப் பொருத்தும் தன்னின ஒட்டு அறுவை சிகிட்சை  முறையாகும். நோயுற்ற கல்லீரல் நீக்கப்பட்டு அதே இடத்தில் கொடையாளியின் உறுப்புப் பொருத்தப்படும் இயற்கையிட ஒட்டே  பெரும்பாலும் பயன்படுத்தப்படும் செய்முறை ஆகும்.  மாற்றுக் கல்லீரல் சிகிட்சை இறுதிநிலை கல்லீரல் நோய்க்கும் கடிய செயலிழந்த கல்லீரலுக்கும் தற்போது மிகவும் ஏற்றுக்கொள்ளப்பட்ட ஓர் சிகிட்சை முறையாகும்.  இது நவீன மருத்துவத்தில் மிகவும் விலையுயர்ந்த சிகிட்சையாகவும் உள்ளது. பொதுவாக மூன்று அறுவைசிகிட்சை மருத்துவர்களும் ஒரு மயக்கவியல் மருத்துவரும் நான்கு செவிலியரும்  நான்கு முதல் 18 மணி நேரம் வரை ஈடுபடும் ஓர் சிக்கலான அறுவை சிகிட்சையாகும்.

## மேற்கோள்கள்

## உசாத்துணைகள்
* 
* 
* 
* 
* 
* 
* 
* 
* 
* 

## வெளியிணைப்புகள்
*Official organ sharing network of U.S.
*Official organ procurement center of the U.S. 
*American Liver Foundation: Comprehensive information about Hepatitis C, Liver Transplant and other liver diseases, including links to chapters for finding local resources
*Management of HBV Infection in Liver Transplantation Patients
*Management of HCV Infection and Liver Transplantation
*Antiviral therapy of HCV in the cirrhotic and transplant candidate
*Living Donors Online
*Liver Transplantation Guide and Liver Transplant Surgery in India 
*History of pediatric liver transplantation
*All You Need to Know about Liver Transplantation in India 
*ABC Salutaris: Living Donor Liver Transplant
*All You Need to Know about Adult Living Donor Liver Transplantation 
 
*Children's Liver Disease Foundation
* Govind Ram Medical Support Group of India - Liver Transplant In India Information 

பகுப்பு:அறுவை மருத்துவம்
பகுப்பு:மாற்று உறுப்பு பொருத்துதல்
பாபரா கெய்ர்ன்குராஸ்

** பார்பரா கெய்ர்ன்குராஸ்** (*Barbara Cairncross*, பிறப்பு: நவம்பர் 20 1983),  தென்னாப்பிரிக்கா  பெண்கள் தேர்வுத் துடுப்பாட்ட  அணியின் அங்கத்தினர்.  இவர் 3தேர்வுத் துடுப்பாட்டப் போட்டிகளில் கலந்து கொண்டுள்ளார். 1960/61 பருவ ஆண்டுகளில் தென்னாப்பிரிக்கா  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி
பகுப்பு:வாழும் மக்கள்
அப்துல் காதிர் அல்-ஜிலானி

**அப்துல் காதிர் அல்-ஜிலானி** (*Abdul Qadir Gilani*) (, , 1077–1165). இவர் ஈராக்கில் உள்ள கீலான் என்ற ஊரில் ஹிஜ்ரி 470 ஆம் ஆண்டு ( கி.பி. 1078 மார்ச் 19 ) பிறந்தார். இவர் காதிரிய்யா என்ற இஸ்லாமிய சூபி சிந்தனைப்பிரிவைத் தோற்றுவித்த இஸ்லாமிய சூபி அறிஞர் ஆவார்.

### வாழ்க்கை
அப்துல் காதிர் ஆரம்பக்கல்வியை தனது 6 வது வயதில் சொந்த ஊரிலேயே பெற்றார். கி.பி.1095இல் தனது பதினெட்டாம் வயதில் உயர்கல்வியைக் கற்பதற்காக ஈராக்கின் பக்தாத் நகருக்கு சென்றார். 30 வருடங்கள் கல்வி கற்பதில் செலவிட்ட அவர் பின்னர் அதே கல்விநிலையத்தில்  ஆசிரியப்பணியிலும் மார்க்கதீர்ப்பு வழங்கும் பணியிலும் ஈடுபட்டார்.அன்றையை உலகின் சகல கலைகளையும் கற்றுத்தேர்ந்திருந்தார். கிராஅத் தப்ஸீர் ஹதீஸ் பிக்ஹ் மொழி உள்ளிட்ட 13கலைகளில் அவர் வல்லுனராக திகழ்ந்தார். அப்துல் காதிர் ஜீலானி  ஹிஜிர் 521 ல் திருமணம் செய்து கொண்டார்.  நான்கு மனைவியரை திருமணம் செய்த அப்துல் காதிர் ஜீலானிக்கு 27 ஆண்குழந்தைகளும் 22 பெண்குழந்தைகளும் பிறந்தன.

40 ஆண்டுகள் தொடர்ச்சியான மார்க்கப் பிரச்சாரத்திற்கு இடையே ஏராளமான நூற்களை எழுதியுள்ளார். அவருடைய உரைகளும் தொகுக்கப்பட்டுள்ளன.

இறுதியில் ஹ்ஜிரி 561 வருடம் ரபி உல் தானி ஆகிர் பிறை 11 ஆம் நாள் தன்னுடைய 91வது வயதில் இறந்தார். 

## இதனையும் காண்க

* காஜா முகையதீன் சிஷ்தி, அஜ்மீர்

## மேற்கோள்கள்

## கூடுதல் ஆதாரங்கள்

* 
* 

பகுப்பு:இசுலாமிய மெய்யியலாளர்கள்
பகுப்பு:1077 பிறப்புகள்
பகுப்பு:1165 இறப்புகள்
பகுப்பு:1166 இறப்புகள்
இந்தியக் குற்றவியல் நடைமுறைச் சட்டம்

**இந்தியக் குற்றவியல் நடைமுறைச் சட்டம்** (*Code of Criminal Procedure 1973*)  1973- ஆம் ஆண்டு இயற்றப்பட்டது. இந்தச் சட்டம், இந்தியா முழுமைக்கும் பொருந்துவதாகும். குற்றவியல் நீதிமன்றங்களின் வரம்புகள், அமைப்பு, ஒருங்கிணைப்பு, பலதரப்பட்ட நீதிமன்றங்களின் சட்ட வரம்புகள், அவை வழங்கக்கூடிய தண்டனைகள், நீதிபதிகளுக்கு வழங்கப்பட்டுள்ள அதிகாரங்கள் போன்றவை இச்சட்டத்தில் வரையறை செய்யப்பட்டுள்ளன.

## வெளி இணைப்புகள்
*சட்டத்தின் உரை  

## மேற்கோள்கள்

பகுப்பு:இந்தியாவில் சட்டம்
பகுப்பு:இந்திய அரசின் சட்டங்கள்
இந்திய தண்டனைச் சட்டம்

**இந்திய தண்டனைச் சட்டம்** (*Indian Penal Code*) இந்தியாவின் முக்கிய குற்றவியல் சட்டத்தொகுப்பு ஆகும். இது குற்றவியல் சட்டத்தின் அனைத்து வகையான அம்சங்களையும் கணக்கில் கொண்டு அமைக்கப்பட்டது. இது 1860 ல் வரையப்பட்டு 1862 ல் பிரித்தானிய ஆட்சியின் போது காலனித்துவ இந்தியாவில் அமலுக்கு வந்தது. இது பல முறை திருத்தம் செய்யப்பட்டு, இப்போது மற்ற குற்றவியல் விதிமுறைகளையும் தன்னுள்ளே கொண்டு விரிவடைந்துள்ளது.

சுதந்திரத்திற்கு பிறகு, இந்திய தண்டனைச் சட்டம் பாக்கிஸ்தான் (இப்போது பாக்கிஸ்தான் தண்டனைச் சட்டம் என்று அழைக்கப்படுகிறது) மற்றும் வங்காளத்தால் ஏற்கப்பட்டு தங்களது நாட்டின் தண்டனைச் சட்டமாக விளங்கி வருகிறது. இது பர்மா, இலங்கை, மலேசியா, சிங்கப்பூர் மற்றும் புரூணை போன்ற நாடுகளால் தழுவப்பட்டு , அந்த நாடுகளின் தண்டனைச் சட்டமாக இருந்துவருகிறது.

### வரலாறு
இந்திய தண்டனைச் சட்டத்தின் வரைவு *லார்ட் மெக்காலேய்* தலைமையில் இயங்கிய முதல் சட்ட ஆணையத்தால் தயாராக்கப்பட்டது. இது இங்கிலாந்து சட்டத்திலிருந்து அவ்வூரின் தனித்தன்மைகளை விடுத்தபின் வந்த சட்டத்தை அடிப்படையாகக் கொண்டது. பிரெஞ்சு தண்டனைச் சட்டம் மற்றும் லூசியானாவின் லிவிங்ஸ்டன் சட்டத்திலிருந்து ஆலோசனைகள் எடுக்கப்பட்டு இது வரையப்பட்டது. இவ்வரைவு சர் பர்னஸ் பீகாக், கல்கத்தா உச்ச நீதிமன்றத்தின் தலைமை நீதிபதி, மற்றும் சக நீதிபதிகளால் மிக கவனமாக திருத்தப்பட்டு அக்டோபர் 6,1860 அன்று சட்டமாக நிறைவேற்றப்பட்டது.

இந்திய தண்டனைச் சட்டம் 1837 ஆம் ஆண்டு சபையில் இந்திய கவர்னர் ஜெனரலிடம் சமர்ப்பிக்கப்பட்டது. ஆனால் அது இந்திய சட்டவரையறை புத்தகத்தில் இடம் பெற 1860ஆம் ஆண்டு வரை காத்திருக்க வேண்டி இருந்தது.

இது அக்காலத்தில் நடைமுறையில் இருந்த சட்டங்களில் சிறந்ததாக கருதப்பட்டது. இது முக்கிய திருத்தங்கள் இல்லாமல் பல சட்ட வரம்புகளில் 150 ஆண்டுகளுக்கு மேலாக இருந்து வருகிறது. மெக்காலேயின் காலத்தில் இல்லாத தொழில்நுட்பம் சம்பந்தப்பட்ட நவீன குற்றங்கள் கூட இச்சட்டத்தின் கீழ் எளிதாக இடம்பெறுகிறது.

### குற்றங்களின் வகைப்பாடு
இந்திய தண்டனைச் சட்டம், 1860, கீழ்க்கண்ட குற்றங்களை உள்ளடக்கியுள்ளது.அவை பின்வருமாறு வகைப்படுத்தப்படுகின்றன:

### சீர்திருத்தங்கள்
1. பிரிவு 377  இந்தியாவில் பாலியல் சிறுபான்மையினரின் நியாயமான உரிமைகள் எதிராக பயன்படுத்தப்பட்டு வந்தன. இப்பகுதி எயிட்ஸ் நோய் கட்டுப்பாட்டை கையாள்வதில் மிக பெரிய தடையாக இருந்து வந்தது. ஆனால் ஜூலை  2,2009 அன்று தில்லி உயர் நீதிமன்றம் இப்பகுதியில் ஒரு முற்போக்கான விளக்கம் கொடுத்தது.இந்த பிரிவில் இரண்டு ஆண்கள் இடையே பரஸ்பர ஒப்புதலுள்ள பாலியல் உடலுறவு சட்டம் தண்டிக்க பயன்படுத்த முடியாது என்றது. ஆனால் 2013 ஆம் ஆண்டு இந்திய உச்ச நீதிமன்றம் இத்தீர்ப்பை தள்ளி வைத்ததுடன், இச்சட்டத்தை திருத்துவதும், திரும்பப்பெறுவதும் இந்திய அரசின் பொறுப்பு, நீதித்துறையின் பொறுப்பல்ல என்று அறிவித்தது.

2. பிரிவு 309 தற்கொலை முயற்சியில் ஈடுபட்டு தோல்வி அடைந்தவர்களை தண்டனை வழங்குகிறது. மாறாக பொருத்தமான ஆலோசனை வழங்குவதே சிறந்தது என்பதே பலரின் கருத்து.

3.பிரிவு 497ன் கீழ் மற்றொரு நபர்கள் மனைவியுடன் ஒப்புதலுள்ள உடலுறவு வைத்துக்கொள்ளும் ஆண்களை தண்டிக்கிறது.

### வெளி இணைப்புகள்

இந்திய தண்டனைச் சட்டம்(ஆங்கிலத்தில்)

*இந்திய தண்டனைச் சட்டம்  - 

பகுப்பு:இந்திய தண்டனைச் சட்டம்
பகுப்பு:இந்திய நடுவண் அரசுச் சட்டங்கள்
பகுப்பு:இந்திய அரசின் சட்டங்கள்
பகுப்பு:பிரித்தானிய இந்திய அரசால் இயற்றப்பட்ட சட்டங்கள்
மேலிக் அமிலம்

**மேலிக் அமிலம்** (Malic acid) என்னும் கரிமச் சேர்மத்தின் வாய்பாடு: HO2CCH2CHOHCO2H.  இந்த கார்பாக்சிலிக் இரு அமிலமானது புளிப்பான உணவுகளிலும், பழுக்காதப் பழங்களிலும் காணப்படுகின்றது. மேலிக் அமிலம் இரண்டு முப்பரிமாண மாற்றிய வடிவங்களில் உள்ளது: (L- ஆடி மாற்றியன் மற்றும் D-ஆடி மாற்றியன்). ஆனால், இயற்கையில் L-மாற்றியன் மட்டுமே உள்ளது. செயற்கையில், L- and D-மேலிக் அமிலம் கலவையாக உண்டாக்கப்படுகிறது. இதன் உப்புகளும், மணமியங்களும் **மேலேட்டுகள்** என்றழைக்கப்படுகின்றன. மேலேட் எதிரயனி சிட்ரிக் அமில சுழற்சியில் இடைபொருளாக உள்ளது.

File:L-Äpfelsäure.svg|L-மேலிக் அமிலம்
File:D-Äpfelsäure.svg|D-மேலிக் அமிலம்

***[[மேலியிக் அமிலம்]]*** மற்றும் ***மெலோனிக் அமிலம்*** ஆகியவற்றுடன் ***மேலிக் அமிலத்தினை*** இணைத்து குழம்பிக் கொள்ள வேண்டாம்.

## மேற்கோள்கள்

பகுப்பு:உயிர்வேதியியல்
பகுப்பு:உயிரணு ஆற்றல் பரிமாற்றம்
பகுப்பு:டைகார்பாக்சிலிக் அமிலங்கள்
பகுப்பு:ஐதராக்சி அமிலங்கள்
பகுப்பு:ஆல்பா ஐதராக்சி அமிலங்கள்
பகுப்பு:ஒப்பனை வேதிப்பொருட்கள்
மேலியிக் அமிலம்

***[[மேலிக் அமிலம்]]*** மற்றும் ***மெலோனிக் அமிலம்*** ஆகியவற்றுடன் ***மேலியிக் அமிலத்தினை*** இணைத்து குழப்பிக் கொள்ள வேண்டாம்.

**மேலியிக் அமிலம்** (Maleic acid) என்னும் கரிமச் சேர்மம் இரு கார்பாக்சிலிக் தொகுதிகளைக் கொண்ட டைகார்பாக்சிலிக் அமிலமாகும். கார்பாக்சிலிக் அமிலத்தொகுதிகள் மேலியிக் அமிலத்தில் ஒரே பக்கத்திலும், ஃபியூமரிக் அமிலத்தில் மாறுபக்கத்திலும் உள்ளன. ஃபியூமரிக் அமிலம் தயாரித்தலில் முன்னோடிச் சேர்மமாக மேலியிக் அமிலம் பயன்படுகிறது.

மேலியிக் அமிலம், ஃபியூமரிக் அமிலத்துடன் ஒப்பீடு செய்யும்போது குறைந்த அளவு நிலைப்புத் தன்மையுடையதாக உள்ளது. இதனுடைய மூலச்சேர்மம், மேலியிக் நீரிலியுடன் ஒப்பீடு செய்யும்போது மேலியிக் அமிலத்திற்கு குறைவான அளவே உபயோகங்கள் உள்ளது. முக்கியமாக, மேலியிக் அமிலம் ஃபியூமரிக் அமிலத்திற்கு முன்பொருளாக பயன்படுத்தப்படுகின்றது. இதன் மணமியங்கள் **மேலியியேட்டுகள்** என்றழைக்கப்படுகின்றன. தொழிலகங்களில் பென்சீன் (அ) பியூட்டேனை உயிர்வளியேற்றம் செய்வதால் கிடைக்கும் மேலியிக் நீரிலியை நீரால் சிதைத்து மேலியிக் அமிலம் உருவாக்கப்படுகின்றது.

## மேற்கோள்கள்

பகுப்பு:உயிர்வேதியியல்
பகுப்பு:ஆல்க்கீன்கள்
பகுப்பு:டைகார்பாக்சிலிக் அமிலங்கள்
தீவிர வலதுசாரி அரசியல் (மேற்கு நாடுகள்)

மேற்குநாடுகளில் **தீவர வலதுசாரி அரசியல்** என்பது துருவ வலது சாரிக் கொள்கைகளையும், இனவாதம், குறுந்தேசியவாதம், குடிவரவாளர் எதிர்ப்பு, சர்வதிகாரம், பழமைவாதம் போன்ற கொள்கைகளையும் உள்ளடக்கிய அரசியல் ஆகும்.  இது பாசிசம், நாசிசம், வெள்ளையின ஆதிக்கம் ஆகியவற்றுடன் பொதுவாக தொடர்புபடுத்தப்படுவது.

## இனவாதம்
தீவர வலதுசாரி அரசியலில் இனவாதம் தொடர்பாக தீவர, ஆனால் வெவ்வேறு நிலைப்பாடுகள் உள்ளன.  சில வெள்ளையினமே சிறந்தது, ஆதிக்க செய்ய வேண்டிய இனம் என்று கருதுபவர்கள்.  சிலர் இனத் தூய்மை வேண்டி இனங்கள் வேறு வேறு நிலப்பரப்பில் வாழ வேண்டும் என்றும், கலப்புத் திருமணம் வெள்ளை இனத்தை அழிக்கும் என்றும் கருதுபவர்கள்.  இவர்களில் மிதவாதிகள் தமது பண்பாட்டையே தாம் காப்பாற்ற விரும்புகிறார்கள் என்கிறார்கள்.  பல்லினப் பண்பாடுக் கொள்கை, பன்மொழிப் பண்பாட்டுக் கொள்கை போன்றவற்றை இவர்கள் எதிர்க்கிறார்கள்.  தீவரமாக கருதப்பட்ட இவர்களின் நிலைப்பாடுகள் யேர்மனி, ஐக்கிய இராச்சியம், பிரான்சு போன்ற நாடுகளில் 2009-2011 காலப் பகுதியில் கொள்கை மாற்றதில் கொண்டுவந்துள்ளன.

## குடிவரவாளர்கள்
பொதுவாக தீவர வலதுசாரிகள் குடிவரவாளர்கள் வருகையை எதிர்க்கிறார்கள்.  குடிவரவாளர்கள் பொருளாதாரத்துக்கு தேவை என்றால், அவர்களுக்கு குடியுரிமை வழங்கத் தேவை இல்லை என்று வாதிடுகிறார்கள்.  நாட்டின் பலவேறு குறைபாடுகளுக்கு குடிவரவாளர்களே காரணம் என்று அவர்கள் மேல் பழி சுமத்துவார்கள்.  நாட்டு கடன், வேலையின்மை, குற்றங்கள் என பல்வேறு குற்றங்களுக்கு குடிவரவாளர்களெ காரணம் என்று பெரும்பாலும் ஆதரம் அற்ற குற்றச் சாட்டுக்களை முன்வைக்கிறார்கள்.  மேலும் தமது பண்பாட்டை, தேசியத்தை குடிவரவாளர்கள் அச்சுறுத்துவதாகவும் வாதிடுகிறார்கள்.  இவர்களின் நிலைப்பாடுகளால் குடிவரவாளர்கள் சட்டங்கள் பெரும்பாலான நாடுகளில் இறுக்கப்பட்டுள்ளன.  குடிவரவாளர்கள், அகதிகள் உரிமைகள் மட்டுப்படுத்தப்பட்டுள்ளன.

இவர்களில் மிகவும் தீவர நிலைப்பாட்டாளர்கள் ஐக்கிய அமெரிக்கா, ஐரோப்பா, அசுத்திரேலியா போன்ற நாடுகள் அல்லது அவற்றின் பெரும் பகுதிகள் வெள்ளை இன மக்களுக்கு மட்டுமே சொந்தமானது.  கறுப்பர்கள், ஆசியர்கள் போன்ற மற்றவர்கள் எல்லோரும் வெளியேற வேண்டு என்ற நிலைப்பாட்டை உடையவர்கள்.

## வெளி இணைப்புகள்
* Far right politics in Europe
* Killer personifies rise of new far-right

பகுப்பு:வலதுசாரி அரசியல்
அர்சென் வெங்கர்

**அர்சென் வெங்கர்**,OBE(**Arsene Wenger**, ; பிறப்பு- அக்டோபர் 22, 1949) பிரான்சு நாட்டைச் சேர்ந்த கால்பந்து அணி மேலாளராவார்.  1996-2018ஆம் ஆண்டு முதல் இங்கிலாந்து பிரீமியர் லீக் கால்பந்து அணியான அர்செனலின் மேலாளராக இருக்கிறார்.  இவரே அர்செனல் கால்பந்து கழகத்தின் நீண்டகாலம் மேலாளராகவும் அதிக வெற்றிகள் கண்டவருமாக (அதிக கோப்பைகள் வென்றவர்) இருக்கிறார்.

ஸ்ட்ராஸ்பர்க் பல்கலைக்கழகத்தில் இளநிலை மற்றும் மேனிலை பட்டங்களை மின்பொறியியல் மற்றும் வணிகவியல் துறைகளில் பெற்றபிறகு கால்பந்தாட்டக்காரராக மாறினார்.  எட்டு வருடங்களில் மூன்று கால்பந்து கழகங்களுக்காக விளையாடினார்.  1981-ல் ஆர்.சி. ஸ்ட்ராஸ்பர்க் அணிக்காக விளையாடியதோடு ஓய்வுபெற்றார்.  பின்னர் சிறிது காலம் ஏ.எஸ். நான்சி-லொரைன் கால்பந்து கழக மேலாளராக இருந்தார்.  பிறகு ஏ.எஸ். மொனாகோ கால்பந்து கழக மேலாளரானார்.  இக்கழக மேலாளராக பெரும் வெற்றிகளைப் பெற்றார்.  தனது முதல் வருடத்தில் அவ்வணியை லீக்-1 போட்டித்தொடரை வெல்லச்செய்தார்.  1991-ல் பிரெஞ்சுக் கோப்பையை இக்கால்பந்து கழகம் வென்றது.  மேலும் அங்கு மேலாளராக இருந்த கால கட்டத்தில் யூரி யொர்க்காஃப், ஜார்ஜ் வியா மற்றும் தியரி ஹென்றி போன்ற திறமைவாய்ந்த கால்பந்து ஆட்டக்காரர்களை உருவாக்கினார்.  1995-ல் ஜெ-லீக் தொடரில் விளையாடும் நகோயா கிராம்போஸ் எய்ட் அணியின் மேலாளரானார்.  முதல் வருடத்திலேயே புகழ்வாய்ந்த எம்பரர் கோப்பையை வென்றார்.  அதற்கடுத்த ஆண்டு ஜப்பானிய சூப்பர் கோப்பையை வென்றார்.

அர்செனல் கால்பந்து கழகத்தில், ஓராண்டில் இரு கோப்பைகளை வென்ற பிரிட்டிசாரல்லாத முதல் மேலாளரானார். இதனை 1998 மற்றும் 2002-ஆம் ஆண்டுகளில் நிகழ்த்திக்காட்டினார்.  2004-ஆம் ஆண்டு பிரீமியர் லீக் வரலாற்றிலேயே முழு பருவத்திலும் தோற்கடிக்கப்படாத முதல் மேலாளரானார்.  அர்செனல் அணி தொடர்ச்சியாக 49 போட்டிகள் வரை தோற்கடிக்கப்படாமலிருந்தது.  2006-ல் அர்செனல் கால்பந்து கழகத்தினை அதன் முதல் சாம்பியன்ஸ் லீக் இறுதிப் போட்டிக்கு இட்டுச் சென்றார். பாரிசில் நடைபெற்ற இறுதிப் போட்டியில் பார்சிலோனா அணியிடம் தோல்வியடைந்தது.

அண்மைக் காலங்களில் கோப்பைகள் ஏதும் வெல்லாவிடினும் அர்சென் வெங்கர் உலகின் தலைசிறந்த கால்பந்து மேலாளர்களில் ஒருவராக மதிக்கப்படுகின்றார்.  குறைவான உள்ளீடுகளைக் கொண்டு பெரும் வெற்றிகள் பெற்றதனால், முன்னாள் அர்செனல் அவைத்தலைவர்களுள் ஒருவரான டேவிட் டெய்ன் இவரை "அதிசயங்கள் நிகழ்த்துபவர்" எனக் குறிப்பிட்டார்.  மேலும் கால்பந்தாட்டத்தின் நிலையை மறுமலர்ச்சி செய்தவர் எனவும் குறிக்கப்பெறுகிறார்.  கூர்மதியும் முன்நோக்கிப் பார்க்கும் திறனும் கொண்ட இவருக்கு அர்செனல் அணி வீரர்கள் "பேராசிரியர்"(Le Professeur) என்ற அடைமொழியிட்டு அழைத்தனர்.  இன்றும் ஐக்கிய ராச்சிய ஊடகங்களும் கால்பந்து விசிறிகளும் இவரை அந்த அடைமொழியாலேயே குறிக்கின்றனர்.

வெங்கர் பலமொழிகளை திறம்பட பேசக்கூடியவர். பிரெஞ்சு, ஜெர்மன் மற்றும் ஆங்கிலத்தில் சரளமாக பேசக்கூடிய இவர், இத்தாலியம், எசுப்பானியம், போர்த்துக்கீசியம் மற்றும் சப்பானிய மொழிகளையும் பேசக்கூடியவராவார்.

## உசாத்துணைகள்

பகுப்பு:பிரான்சியக் கால்பந்தாட்ட வீரர்கள்
பகுப்பு:1949 பிறப்புகள்
பகுப்பு:காற்பந்தாட்ட மேலாளர்கள்
பகுப்பு:வாழும் மக்கள்